Γιώργος Δεπάστας

Γεννήθηκε στην Αθήνα.

Σπούδασε Ιατρική στο Πανεπιστήμιο Βιέννης- Ειδικότητα Ιατροδικαστικής.
Έχει παρακολουθήσει σεμινάριο Musikalische Graphik στην Μουσική Ακαδημία της Βιέννης 

Έχει τιμηθεί με Βραβείο μετάφρασης για το έργο Ο Θάνατος του Δαντόν του 
Γκέοργκ Μπύχνερ, το 2004.

Εργάστηκε ως επιμελητής στο Ινστιτούτο Ιατροδικαστικής του Πανεπιστημίου της Βιέννης ως επιμελητής (1974-1990).

Έχει μεταφράσει σημαντικά λογοτεχνικά και θεατρικά έργα (Γκαίτε, Σνίτσλερ, Στίφτερ, Βέντεκιντ, Γέητς, Ντάρελ, Τ. Μαν, Μούζιλ, Γέλινεκ,  Γκαίτε, Σίλλερ, Σαίξπηρ, Άφρα Μπεν, Κλάιστ, Σνίτσλερ, Στέρνχαϊμ, Κάιζερ, Βέντεκιντ, Χόρβατ και πολλών σύγχρονων γερμανόφωνων και αγγλόφωνων συγγραφέων κ.α.)

Δίδαξε λογοτεχνική και θεατρική μετάφραση στο ΕΚΕΜΕΛ από το 2001 έως το 2007. Ήταν  Καλλιτεχνικός συνεργάτης και εισηγητής δραματολογίου στο Θέατρο του Νότου από το 2001 έως το 2008.

Γιάννης Χουβαρδάς

Γεννήθηκε το 1950. Απόφοιτος του Κολλεγίου Αθηνών (1969). Απόφοιτος της Royal Academy of Dramatic Art του Λονδίνου (1975). Σπούδασε δραματολογία και σκηνοθεσία στο Κρατικό Θέατρο της Βυρτεμβέργης (1980). 

Ηθοποιός στα The Open Space Theatre, Charles Marowitz, Λονδίνο (1974-75). Θέατρο Τέχνης Κάρολος Κουν (1975-77), Θεατρική Συντεχνία (1997-1980) 

Συνιδρυτής, σκηνοθέτης και ηθοποιός στη Θεατρική Συντεχνία, 1977-1980. Παραστάσεις: Ο Αλέκος με τα Κυδώνια, 1977-1979, Χριστός Πάσχων, 1979-1980. 

Περιοδείες σε πολλά Φεστιβάλ της Ελλάδας και του εξωτερικού (Αγγλία, Γερμανία, Νορβηγία, Σουηδία, Δανία, Φιλανδία, Πολωνία). 

Οργάνωση διεθνούς Φεστιβάλ: Διεθνείς Ημέρες Ανοιχτού Θεάτρου, με εναλλακτικά θεατρικά συγκροτήματα από την Πολωνία, τη Μεγάλη Βρετανία, τη Σουηδία, τη Φιλανδία, την Αργεντινή, την Κύπρο κ.α. (Μάιος 1980). 

Ελεύθερος σκηνοθέτης: Από το 1977 μέχρι το 1990 συνεργάζεται με Εθνικά και Κρατικά Θέατρα της Ελλάδας και του εξωτερικού. Ανεβάζει πάνω από 30 έργα, μεταξύ άλλων των: Ευριπίδη (Τρωάδες, Φοίνισσες, Μήδεια, Ηλέκτρα, Ιππόλυτος, Ιφιγένεια εν Αυλίδι), Σοφοκλή (Ηλέκτρα), Ηρώνδα (Μιμίαμβοι), Μπεν Τζόνσον (Βολπόνε), Τίρσο Ντε Μολίνα (Δον Χουάν), Φερνάντο ντε Ρόχας (Σελεστίνα), Μολιέρου (Ταρτούφος), Κλάιστ (Πενθεσίλεια), Στρίντμπεργκ (Η Σονάτα των φαντασμάτων, Η Καταιγίδα), Βέντεκιντ (Λούλου), Μπρεχτ (Ο Καλός Ανθρωπος του Σετσουάν, Άντρας ίσον Άντρας, Μπάαλ), Ζενέ (Το Μπαλκόνι, Οι Δούλες), Ουίλλιαμς (Καλοκαίρι και Καταχνιά), Ξενόπουλου (Πειρασμός), ζώντων συγχρόνων συγγραφέων, μιούζικαλ κ.α. στα εξής θέατρα: Εθνικό Θέατρο της Ελλάδος, Κρατικό Θέατρο Βορείου Ελλάδος. Βασιλικό Δραματικό Θέατρο της Σουηδίας, Εθνικό Θέατρο της Νορβηγίας, Νορβηγικό Θέατρο του Όσλο, Κρατικό Θέατρο του Τρόντχαιμ Νορβηγίας, Δημοτικό Θέατρο της Στοκχόλμης, Κρατικό Θέατρο του Βιζμπάντεν, Λίλλα Τεάτερν του Ελσίνκι, Θέατρο Τριμπύνε της Στουτγάρδης κ.α. 

Το 1991 ιδρύει το Θέατρο του Νότου, έναν πολιτιστικό οργανισμό αφιερωμένο στην ανανεωτική δουλειά και στη διεθνή συνεργασία στον τομέα του θεάτρου, με τον οποίο έκτοτε συνεργάζεται αποκλειστικά, έχοντας ανεβάσει έργα των Σαίξπηρ (Οθέλλος, Δωδέκατη νύχτα, Μακμπέθ), Γκαίτε (Στέλλα, Κλαβίγκο), Ευριπίδη (Ιφιγένεια εν Ταύροις σε συμπαραγωγή με το θέατρο La Mama της Νέας Υόρκης), Ρακίνα (Φαίδρα, Βερενίκη), Μπρούκνερ (Η αρρώστια της νιότης), Ίμπσεν (Εντα Γκάμπλερ), Τσέχωφ (Τρεις αδελφές), Κουρτελίν (Η κουνημένη αχλαδιά), Χόρβατ (Μπελβεντέρε), Ζολά (Τερέζ Ρακέν), Ουέμπστερ (Η Δούκισσα του Μάλφι), Στέρνχαϊμ (Το βρακί), Ευριπίδη (Ελένη), Λεσάζ (Τουρκαρέ), Δημητριάδη (Η ζάλη των ζώων πριν τη σφαγή), Καβαμπάτα (Το σπίτι των κοιμισμένων κοριτσιών), Κάουαρντ (Ιδιωτικές ζωές), Φόσσε (Τόσο όμορφα), Λέσσινγκ (Σάρα). 
Παράλληλα οργανώνει και διευθύνει το θέατρο, με το οποίο έχουν συνεργαστεί σημαντικότατοι Έλληνες και ξένοι καλλιτέχνες τους θεάτρου. 

Τα τελευταία έξι χρόνια, σκηνοθετεί και πάλι στο εξωτερικό, ιδίως όπερες. Έχει συνεργαστεί με την Όπερα του Γκέτεμποργκ, την Όπερα της Κοπεγχάγης, το Βασιλικό Δραματικό Θέατρο της Σουηδίας, το Εθνικό Θέατρο της Νορβηγίας κ.α. 

Ο Γιάννης Χουβαρδάς έχει αποσπάσει βραβεία για τις σκηνοθεσίες του, έχει γράψει τέσσερα θεατρικά έργα, άρθρα για το θέατρο, ποίηση, μεταφράσεις, έχει συμμετάσχει σε πολλά διεθνή συνέδρια. Έχει διατελέσει μέλος των Διοικητικών Συμβουλίων του Εθνικού Θεάτρου, της ΕΡΤ Α.Ε. και του Ο.Π.Ε.Π

Νίκος Πλάτανος

Σπούδασε πιάνο με τη Ναταλία Μιχαηλίδου. Συνέχισε τις μουσικές σπουδές του στην Ecole Normale de Musique de Paris (Ανώτερα Θεωρητικά και  Σύνθεση Μουσικής Κινηματογράφου δίπλα στον Antoine Duhamel). Στο Παρίσι έγραψε μουσική για ταινίες μικρού και μεσαίου μήκους.

Έχει γράψει μουσική για το θέατρο:
Θέατρο του Νότου (Βαλς Εξιτασιόν-σκην. Γιάννης Χουβαρδάς, Καζανόβα-σκην. Στάθης Λιβαθινός, 1997, Η Υπηρέτρια-σκην. Έφη Θεοδώρου,1999, Το σπίτι 
των κοιμισμένων κοριτσιών-σκην. Γιάννης Χουβαρδάς, 2002), Θέατρο Τέχνης (Οι Σοφολογιότατες- σκην. Γιώργος Λαζάνης, 1998),Θέατρο της Οδού Κεφαλληνίας (Δεσποινίς Τζούλια-σκην. Έφη Θεοδώρου, 2002), Εθνικό Θέατρο (Αυτό που δεν τελειώνει-σκην. Στάθης Λιβαθινός, 2003-2004, Ηλέκτρα, σκην. Έφη Θεοδώρου, 2005, Ο έμπορος του Λας Βέγκας- σκην Μαρκ φον Χέννινγκ, 2007, Rainbow-σκην. Έφη Θεοδώρου, Ιστορίες από το δάσος της Βιέννης-σκην. Γιάννης Χουβαρδάς, 2008), Θέατρο Πορεία (Παντρολογήματα-σκην. Στάθης Λιβαθινός, 2004, Τίποτα δικό μου-σκην. Έφη Θεοδώρου, 2006), Κρατικό Θέατρο Βορείου Ελλάδος (Έξι νύχτες στην Ακρόπολη, Το αηδόνι και ο αυτοκράτορας, σκην. Έφη Θεοδώρου, 2004), Απλό Θέατρο (Σημειώσεις σε φύλλα που πέφτουν-σκην. Έφη Θεοδώρου, 2005), Πάτρα Πολιτιστική Πρωτεύουσα 2005 (Καμπαρέ Του Δρόμου-σκην. Κυριάκος Κατζουράκης).
    
Έχει συνθέσει και εκτελέσει ζωντανά μουσική για κλασικές ταινίες του βωβού κινηματογράφου στο Πανόραμα Ευρωπαϊκού Κινηματογράφου που οργανώνει η Ελευθεροτυπία,(1997-2004). Έγραψε μουσική για την ταινία του Βασίλη Μαζωμένου Λόγοι και Αμαρτήματα (2004).

Έχει συνθέσει και παρουσιάσει σε συναυλίες  τραγούδια σε στίχους σημαντικών ποιητών και σύγχρονων στιχουργών. Αφιέρωμα στον Οδυσσέα Ελύτη στη Θεσσαλονίκη Πολιτιστική Πρωτεύουσα της Ευρώπης 1997, Αφιέρωμα στο Γιώργο Σεφέρη με την Ορχήστρα των Χρωμάτων στο Μέγαρο Μουσικής, 2001, Συναυλία-αφιέρωμα στην ποίηση της Ελένης Αρβελέρ με ερμηνευτή τον Γιώργο Νταλάρα στο Εθνικό Θέατρο, 2004. Τον Απρίλιο του 2006 τρία τραγούδια σε ζωντανή εκτέλεση από τη συναυλία κυκλοφόρησαν σε DVD με το περιοδικό «Αρχαιολογία και Τέχνες».  

Έχει εκδώσει ένα προσωπικό δίσκο σε στίχους Σταμάτη Πάρχα και έχει συνεργαστεί δισκογραφικά με την Μελίνα Κανά και τα Υπόγεια Ρεύματα.

Herbert Murauer

Σπούδασε σκηνογραφία στη Σχολή Μουσικής και Δραματικής Τέχνης στο Σάλτμπουργκ. Δούλεψε αρχικά στο Κρατικό Θέατρο της Στουγκάρδης. Συνεργάζεται τακτικά με τον διάσημο σκηνοθέτη Christof Loy. Ανάμεσα σε άλλες έχουν δουλέψει μαζί στις εξής παραγωγές: La Gioconda στη Βρέμη, Manon Lescaut του Puccini, Lucia di Lammermoor του Donizetti και Don Carlo του Verdi στη Deutsche Oper am Rhein, Der Rosenkavalier του Strauss στο Théâtre de la Monnaie των Βρυξελλών και η Αριάδνη της  Νάξου στο Royal Opera House Covent Garden στο Λονδίνο. Έχει επίσης συνεργαστεί με την Pocket Opera της Νυρεμβέργης, το Kammerspiele του Μονάχου και την Όπερα της Rouen κ.α.

Λευτέρης Παυλόπουλος
Εργάζεται από το 1971 στον κινηματογράφο, στην τηλεόραση και τη διαφήμιση ως διευθυντής φωτογραφίας και έχει αποσπάσει βραβεία και τιμητικές διακρίσεις. Από το 1982 είναι παραγωγός κινηματογραφικών και τηλεοπτικών ταινιών. Από το 1986 συνεργάζεται στο ανέβασμα θεατρικών παραστάσεων ως σχεδιαστής φωτισμού. Έχει συνεργαστεί με το Εθνικό Θέατρο, το Μέγαρο Μουσικής Αθηνών, με Δημοτικά Περιφερειακά Θέατρα και με κεντρικές και περιφερειακές σκηνές της Αθήνας σε έργα του νεοελληνικού, του κλασικού και του παγκόσμιου σύγχρονου ρεπερτορίου. 

Επίσης έχει συνεργαστεί σε παραστάσεις στα αρχαία θέατρα της Επιδαύρου, Ηρώδου του Αττικού και Δωδώνης. Παραστάσεις που έχει σχεδιάσει φωτιστικά έχουν παιχτεί στην Ιαπωνία, στην Αυστραλία, στην Ευρώπη, στις ΗΠΑ, στον Καναδά και στη Σοβιετική Ένωση. 

Γιάννης Σιούτης

Γεννήθηκε στην Αθήνα. Απόφοιτος της Δραματικής Σχολής Αρχή της Νέλλης Καρρά (2007). Φοιτητής στο Οικονομικό Πανεπιστήμιο του Πειραιά. 
Έχει συμμετάσχει στις εξής παραστάσεις
-	Βασίλης Χριστοφιλάκης: Inoubliable, σκην.: Βασίλης Χριστοφιλάκης, Πέτρος Καλογήρου
-	Balichess, συμμετοχή στο off Athens με το έργο με την ομάδα Κινούμενο Θέατρο 2008.
                     
Χρυσάνθη Τσίντζου

Γεννήθηκε στην Αθήνα. Απόφοιτος του Τμήματος Θεατρικών Σπουδών του Πανεπιστημίου Αθηνών (2007). Έχει παρακολουθήσει μαθήματα στο Πανεπιστήμιο της Βιέννης με το πρόγραμμα Erasmus.
Έχει λάβει μέρος στην 6η Θερινή Ακαδημία του Εθνικού Θεάτρου ενώ έχει παρακολουθήσει σεμινάρια χορού, φωτισμού και πολυμέσων στο Πανεπιστήμιο της Βιέννης.
Έχει διδάξει θεατρικό παιχνίδι, αυτοσχεδιασμό και δραματοποίηση δημοτικού τραγουδιού στο Πυθαγόρειο Γυμνάσιο Σάμου. Έχει συμμετάσχει στην παράσταση Ερωφίλη του Γ. Χορτάτση στο Αμφιθέατρο της Θεολογικής Σχολής του Πανεπιστημίου Αθηνών, το 2007.
Κείμενό της έχει εκδοθεί στον τόμο Της Αγνής: υστερόγραφο, Τμήμα Θεατρικών Σπουδών Πανεπιστημίου Αθηνών, εκδόσεις Ergo, 2008.

Ελενα Καρακούλη
 
Γεννήθηκε στην Αθήνα. Απόφοιτος του Τμήματος Φιλολογίας και του Τμήματος Θεατρικών Σπουδών του Πανεπιστημίου Αθηνών. Έχει κάνει μεταπτυχιακές σπουδές στη Δραματουργία (Ruhr Universitat Bochom Γερμανίας)

Έχει παρακολουθήσει σεμινάριο σκηνοθεσίας στον ΠΕΣΥΘ.

Από το 1998 εργάζεται ως καθηγήτρια στη Γερμανική Σχολή Αθηνών. Γράφει  κριτική βιβλίου και έχει και τη στήλη θεάτρου στο περιοδικό Διαβάζω. Εργάζεται ως δραματολόγος στο Εθνικό Θέατρό.